**Magyar nyelv és irodalom**

**7. osztály**

A megoldott feladatokat küldjétek a stellamaria@freemail.hu e-mail címre!

Határidő: 2020. március 27.

**Nyelvtan:**

1. **Írd le az füzetedbe!**

**A mondat**

A mondat a szöveg egysége, viszonylag önálló, kerek egész. A mondat építőelemei a szavak, melyek bizonyos nyelvtani kapcsolatban állnak egymással.

**1. Szerkezet szerint lehet:**

**– Egyszerű mondat**Az egyszerű mondat egy tagmondatból áll.
Fajtái:

a) Tőmondat: csak alanyból és állítmányból áll.
Pl.: Ádám iszik.

b) Bővített mondat: az alanyon és állítmányon kívül más mondatrészt is tartalmaz./pl. Tárgy, jelző/
Pl.: Ádám vizet iszik.

c) Hiányos mondat: vagy az alany vagy az állítmány hiányzik. Az állítmány elmaradása mindig hiányos mondatot okoz.

Pl.: Vizet iszik.

1. **Írj 3 tőmondatot, 3 bővített mondatot, 3 hiányos mondatot a füzetedbe!**
2. **Másold a füzetbe!**

**Az egyszerű mondat tartalom szerint:**

|  |  |  |
| --- | --- | --- |
| **A mondat tartalom szerint** | **Mondatvégi írásjel** | **Jele** |
| **Kijelentő** | **pont** |  **.** |
| **Kérdő** | **kérdőjel** | **?** |
| **Felszólító** | **felkiáltójel** | **!** |
| **Óhajtó** | **felkiáltójel** | **!** |
| **Felkiáltó** | **felkiáltójel** | **!** |

**Irodalom:**

1. **Írjátok le a füzetbe az alábbi szöveget, majd tanuljátok meg saját szavaitokkal!**

**Petőfi Sándor : Befordúltam a konyhára...**

A költő helyzetdalainak egyik remeke ez a mű. A vers nyelvi játékára épül. A vers kulcsszavai *(azaz, hogyha már, nem, azért, aligha)*utalószók, kötőszók. A dal kulcsmotívuma a tűz, mely a pipához kapcsolódik *(rágyujtottam, égett* szavak ismétlése), majd metaforikus jelentésben jelenik meg a szép leány láttán *(tüzet rakott, lobogott, szeme párja... nagy a lángja).*

Petőfi népdalaira jellemző az egyszerűség, természetesség és a tudatosság.Számos népdal-verset írt (pl. *Fa leszek..., Ereszkedik le a felhő..., Reszket a bokor...)*

Dal: egyszerű, érzelmeket kifejező lírai műfaj, jellemzője, hogy a költő közvetlenül szólal meg, eredetileg dallammal együtt keletkezett;

-eredete szerint: népdal és műdal

 -témája szerint: bordal, szerelmi dal, katona ének

-foglalkozási ágak szerint: pásztordal, bányászdal

**2. Olvassátok el a verset /könyv 83.oldal/, majd oldjátok meg az alábbi feladatot!**

1.Mi történt a pipával az utolsó versszakban?

 a) megpihent

 b) kialudott

 c) meggyulladott

2. Melyik sor nem szerepel a versben?

 a) Alvó szívem megnyúgúdott.

 b) Lobogott is, amint rakta.

 c) Azért mentem, mert megláttam.

 d) Hogy odabenn két leány van.

3. Mikor született a vers?

 a) 1833. július - augusztus

 b) 1843 július - augusztus

 c) 1853 július - augusztus

4. Mi a vers utolsó szava?

 a) szívem

 b) kialudott

 c) meggyulladott

5. Hány versszakból áll Petőfi Sándor – Befordúltam a konyhára… verse?

 a) 5

 b) 3

 c) 4

 d) 6

6.Melyik sorral indul a harmadik versszak?

 a) Tüzet rakott eszemadta.

 b) Jaj, de hát még szeme párja

 c) Lobogott is amint rakta.

7. Milyen leány volt odabenn?

 a) szőke

 b) barna

 c) szép

8. Szerepel a kemence szó a versben?

 a) Igen, háromszor szerpel

 b) Igen, kétszer szerepel

 c) Igen

 d) Nem